EN NETFLIX-SERIE
Har vi som art hukommelsestap?
Kan vi ha glemt en viktig del av vår egen historie?
Jeg er Graham Hancock,
og mange arkeologer hater meg for å prøve å finne det ut.
Tanken på en tapt, avansert sivilisasjon fra istiden
er utrolig truende for gjengs arkeologi,
for den forandrer hele feltet.
Den fjerner grunnlaget.
Jeg bryr meg ikke om det.
Det finnes folk som kommer, og på grunn av deres innflytelse…
JOE ROGAN PODKAST-VERT
…forandrer det måten folk ser på ting på.
Graham Hancock er en mann som,
til tross for alle fornærmelsene…
LATTERLIGE TEORIER
…og alle som fornærmer arbeidet…
SØPPEL
…har holdt ut.
Jeg bryr meg om å lære om fortiden
for å fjerne tåken som omgir forhistorien.
Det er uklart for det finnes ingen dokumenter.
Vi må gjenskape bildet av fortiden fra fragmentarisk bevis.
Folkeeventyr, legender, myter.
For meg er dette viktige beviser.
Og en av de mest mystiske og avslørende forhistoriske mytologiene
kommer fra Mexicos eldgamle kulturer.
OVERLEVENDE I EN KAOTISK TID
På leting etter en tapt sivilisasjon
har jeg kommet til et land med fruktbare daler og kokende vulkaner.
STILLEHAVET - MEXICO - MEXICOGOLFEN
Puebla-regionen, øst for Mexico by.
MEXICO BY
Her ligger landets eldste kontinuerlig bebodde by, Cholula.
I dag er det en moderne metropol med over 100 000 mennesker,
og den har en eldgammel hemmelighet i hjertet.
Historien skrives av seierherrene.
Det er spesielt sant i Mexico.
Da de spanske conquistadorene kom til Cholula i 1519,
slaktet de innbyggerne
og utslettet ikke bare kulturen deres,
men også nesten alle spor
av de enda eldre kulturene som hadde kommet før dem.
Men erobrerne kunne ikke fjerne alt.
Conquistadorene antok først at denne åsen bare var en ås,
og de bygget en kirke oppå den.
Men denne åsen er ikke den naturlige åsen den ofte forveksles med.
Den er faktisk det største monumentet som er bygget noe sted i verden.
Og likevel har du trolig aldri hørt om den.
Dette er den store pyramiden i Cholula.
DEN STORE PYRAMIDEN I CHOLULA
Etter flere århundrer med forfall og plyndring
er det umulig å forstå
størrelsen på det som en gang sto her.
Men jeg tror jeg vet hvordan det må ha sett ut i storhetstiden.
Det anslås at den store pyramiden i Cholula
var minst 65 meter høy.
Bevis tyder på at den opprinnelig var viet
til den eldgamle meksikanske guden for regn og oversvømmelser,
som aztekerne kalte Tlaloc.
Den er bygget for det meste med adobe av gjørme og strå,
og var ikke like høy som den store pyramiden på Giza i Egypt,
men foten var nesten tre ganger så stor,
400 ganger 400 meter,
nesten 30 fotballbaner,
noe som gjør den til det største monumentet
som er laget av noen sivilisasjon noensinne.
Arkeologer fastslo fort
at arbeidet med pyramiden var ferdig for rundt åtte århundrer siden.
Rundt 1200 e.Kr.
Men da de begynte å lage tunneler gjennom bygningen,
ble de lamslått av det de oppdaget inni.
Det er en uvirkelig følelse
å gå inn i verdens største pyramide.
Inni er det nydelige veggmalerier
som viser mytologiske hendelser og skapninger
og pirrende glimt av mange lag med byggverk.
Har de spor om stedets største mysterium?
Kan den være en del av en global arv
etterlatt av en avansert forhistorisk sivilisasjon?
Jeg har med en av de fremste ekspertene på den store pyramiden i Cholula.
Antropolog og arkeolog fra Calgary universitet, Geoff McCafferty.
Vi er i hjertet av det største monumentet
som er bygget noe sted i antikken.
Du får nesten samme følelse som i en kirke.
Det finnes en merkbar følelse av den makten.
Disse tunnelene ble gravd ut av meksikanske arkeologer.
Det er totalt åtte km tunneler.
-Utrolig. Åtte kilometer? -Ja.
Med disse tunnelene
gjorde arkeologer en utrolig oppdagelse.
Pyramiden i Cholula er bare den siste
i en rekke eldre pyramider under den.
Inni er en enda eldre pyramide,
som går tilbake til rundt 800 e.Kr,
og under den er det enda en
som er fra 200-500 år tidligere.
Helt til, som en rekke russiske matrjosjka-dukker,
vi kommer til det som ansees som den første og eldste pyramiden her,
fortsatt imponerende 120 kvadratmeter og 17 meter høy.
Når begynte bygningen?
Det tidligste tegnet på byggingen av seremonisonen
kan dateres til rundt 500 f.Kr.
Det var en stor pyramide.
Så, over tid, ble den utvidet,
en større bygning over den andre.
Dette pyramideprosjektet må ha blitt utført av flere generasjoner
i løpet av 1700 år, og muligens lenger,
et faktum som nå erkjennes av arkeologer.
Men moderne akademikere
vet omtrent ingenting om de opprinnelige arkitektene
eller hvorfor de bygget en pyramide her.
Det er de mysteriene som interesserer meg.
Får du følelsen av at det kanskje mangler noe
i den arkeologiske og historiske historien om oldtidens Mexico?
Ikke for å være overdrevent dramatisk,
men en bedre forståelse av Cholula
ville forandret oppfatningen av mesoamerikansk historie helt.
Det er et svart hull.
Et svart hull i meksikansk historie.
Tror du at det var noe her før den første pyramiden ble bygget?
Pyramiden ble bygget oppå en viktig kilde.
Ja.
Kilden representerer en vei til underverdenen,
så det var tydelig et viktig hellig sted,
i tillegg til et seremonielt samlingssted.
Det at pyramiden var byggverket
som ble valgt for å stå der, var ikke tilfeldig.
Tvert imot tror jeg det er et viktig spor
for å forstå motivasjonen til de opprinnelige byggmestrene,
for det gjentar et tema som vi finner i hele verden.
Vi har alt avdekket bevis
på en lignende terrassepyramide i Indonesia i Gunung Padang,
som også har en hellig kilde i hjertet.
Det er et mønster som finnes ikke bare i Mexico eller Indonesia.
Det er tilfellet med det underjordiske kammeret
under pyramiden på Giza.
DEN STORE PYRAMIDEN PÅ GIZA
Etter min mening er det det første hellige stedet på Giza-platået,
og pyramidene blir bygget oppå det for å hedre det.
Solpyramiden i Teotihuacán står oppå en hule.
De endret den litt,
og så bygget de en pyramide oppå den.
Men det første var selve stedet,
det hellige stedet, og pyramidene markerer dette.
Du begynner med et sted
som av en eller annen grunn sees på som hellig,
som har en spesiell magnetisme som folk merket,
som gjorde det viktig.
Den store pyramiden i Cholula deler enda et nøkkeltrekk
med eldgamle pyramider rundt om i verden.
Antydninger til skjulte kammer.
Ikke lenge etter den spanske erobringen av Mexico
meldte et pålitelig øyevitne, fader Bernardino de Sahagún,
om at den store pyramiden i Cholula var full av gruver og huler.
I dag har moderne forskere bekreftet denne observasjonen.
En tidligere arkeolog fant, et sted inni pyramiden,
et åpent rom.
Det var tunneler som førte dit.
Det er ikke utgitt.
Jeg vet ikke hva situasjonen er nå.
-Det er et pirrende hint. -Synes du?
Har rommet blitt undersøkt? Har det blitt besøkt igjen?
Ikke det jeg vet.
Hvorfor ble ikke kammeret undersøkt igjen?
Hva kan det skjule
om hensikten til byggmestrene?
Uansett, det at den store pyramiden i Cholula
har et skjult kammer,
som dem i Gunung Padang og Giza…
DEN STORE PYRAMIDEN PÅ GIZA
…er enda et slående trekk som deles av byggverkene.
Og det finnes flere.
Det er godt etablert at byggverket
er orientert etter solnedgangen
-ved sommersolvervet. -Stemmer.
Solen går ned mellom de to vulkanene mot vest,
så det er absolutt en solverv-relatert plassering.
Vi vet at innfødte mesoamerikanere visste om astronomiske sykluser.
Det gjorde også oldtidens egyptere, som bygget den store pyramiden på Giza
for å stemme med det sanne astronomiske nord.
Det at disse eldgamle pyramidene,
med byggmestre som angivelig ikke hadde kontakt,
har så mye til felles, er et mysterium.
Er det bare tilfeldig?
Jeg tror ikke det.
Arkeologiens gjengse syn fremsetter…
…at pyramidene var bygget i den formen de har
fordi det er lettest å lage et høyt bygg sånn.
UR-ZIGGURATEN IRAK
Problemet er at disse byggene universelt kobles
med bestemte åndelige oppfatninger.
Hva skjer med oss etter døden?
Dette er alltid forbundet med pyramidene,
og det er tilfellet, uansett om det er i Mexico
eller det gamle Egypt
eller Kambodsja eller India.
Det er en detalj som motsetter seg den gjengse oppfatningen
om at forskjellige menneskesivilisasjoner…
MEROË-PYRAMIDENE
…fant opp pyramider selv.
For meg tyder det på
at noe annet foregikk bak kulissene.
Kan vi være vitne til utfoldelsen av en stor plan?
En delt arv etter en global sivilisasjon
som ga frøene og inspirasjonsgnisten
som senere sivilisasjoner vokste frem fra?
Det er en mulighet som får meg til å spørre
om pyramidebyggeprosjektet i Cholula
kan ha en mye eldre opprinnelse enn de fleste arkeologer vil tro.
Hva med dateringen av byggverket?
Er de tidligste fasene karbondatert?
Nei. Vi har hatt keramikk som ligner keramikken fra Mexicodalen
som dateres til 1000 f.Kr.
Gir det oss nok til å være sikre på hele historien?
Nei, absolutt ikke.
Og det er mye arbeid som må gjøres
-om hele Mexicos forhistorie. -Ja.
Jeg nekter ikke for de arkeologiske bevisene
som legger den første monumentbyggingen
ved den store pyramiden i Cholula
til rundt 2300 år siden, men det finnes eldre pyramider i Mexico.
LA VENTA-PYRAMIDEN
CUICUILCO-PYRAMIDEN
Det som interesserer meg, er ideene som ligger under alle.
Innen 1519, da de spanske conquistadorene kom,
hadde den store pyramiden i Cholula forfalt.
Men da de innså at det var mer enn bare en ås,
og spurte om hvem som hadde bygget den,
fortalte lokalbefolkningen dem en fascinerende legende.
Ifølge myten
ble den store pyramiden i Cholula bygget av kjemper.
En gang i tiden var det kjemper i oldtidens Mexico,
til regnguden Tlaloc ble sint og sendte en oversvømmelse for å utslette dem.
Bare sju stykker overlevde katastrofen.
Kjempen Xelhua, kjent som arkitekten, var redd for en ny oversvømmelse,
og dro til Cholula.
Med hjelp fra folket der
bygget han et digert fjell av mursteiner,
en pyramide,
og tilegnet den til tilbedelsen av Tlaloc, regnguden.
Arkeologer ser på dette som bare en fortelling,
men jeg tror at ved å ignorere den
står vi i fare for å overse viktige spor
om opprinnelsen til dette utrolige stedet.
Kanskje arkitekten
som kom til Cholula etter en stor oversvømmelse,
ikke var en fysisk kjempe,
men en av de intellektuelle kjempene
til en avansert sivilisasjon som er tapt for historien.
Vi kan ikke vente at bevisene er lette å finne,
nettopp fordi, som er tilfelle i Cholula, er eldgamle monumenter ofte plassert
rett oppå enda eldre byggverk,
noe som tilslører opprinnelsen.
Omtrent to timer mot nordvest
gir enda et bemerkelsesverdig sted meg mitt neste spor.
Oppe på denne unikt utformede åsen
ligger et eldgammelt aztekerkompleks som er kjent som Texcotzingo.
Her i Texcotzingo ser vi en pyramide igjen,
denne gangen jordens eget verk.
Det er lett å forstå hvorfor stedet
kunne ha hatt en sterk tiltrekningskraft for oldtidsmennesker.
Pyramider var tydelig viktige i oldtidens Mexico.
Her, på 1400-tallet,
bygget aztekerne et utrolig nettverk av hageterrasser og bassenger,
med vanntilførsel fra snedige akvedukter
som førte vann fra et reservoar på fjellet.
Det er som Babylons hengende hager, i mesoamerikansk stil.
Men spennende nok, etter mine undersøkelser,
var alt viet til samme eldgamle Gud
forbundet med den tidligste pyramiden i Cholula…
Tlaloc, guden for regn og oversvømmelser, som var langt forut aztekerne.
Arkeologer tror at aztekerne
var de første som så Texcotzingo,
men kan dette utrolige stedet være mye eldre?
De spanske conquistadorene tok det for gitt
at Texcotzingo var verket til aztekerne,
og det er det de fleste arkeologer også vil si.
Men hva om aztekerne ganske enkelt renoverte og bygget ut et sted
som opprinnelig ble bygget av en mye eldre sivilisasjon?
Forfatter Marco Vigato mener bevisene antyder at det var det som skjedde.
FORFATTER, 'THE EMPIRES OF ATLANTIS'
Stedet ble tydelig bygget om over en lang periode.
Steinen var veldig hard porfyr.
Om du ser deg rundt her,
ser du at noen av steinoverflatene er veldig værbitte.
Enkelte steder viser tydelige tegn på erosjon
som må ha foregått i tusenvis av år,
når man tenker på at det er en utrolig hard steintype.
Ja. Så etter din mening fant aztekerne… Vi vet at de kom sent,
men de fant dette stedet iallfall påbegynt allerede,
og de tok det over
-og utviklet det mer. -Ja.
Det er en radikal tanke.
Kan en mye eldre kultur ha skåret ut
noen av de mer uvanlige trekkene på siden av åsen?
Som disse værbitte megalittene som ligger strødd på bakken.
Og dette kammeret som er skåret ut i berggrunnen.
Dette var nesten helt sikkert et før-aztekisk verk.
Det ble bare tatt i bruk på nytt.
Det er en konklusjon arkeologer ville protestert på,
men det finnes relevant bevis å tenke på.
Ikke langt unna, i en uttørket elveseng ved foten av fjellet,
ble det funnet en diger statue av regnguden Tlaloc.
Den største utskårede steinen i Amerika.
Arkeologene har datert den til rundt 700 e.Kr.,
lenge før aztekerne dominerte i disse områdene.
Det er bevis på at Tlaloc, regnguden,
allerede hadde blitt tilbedt i området av tidligere kulturer,
kanskje under flere andre navn,
i nesten tusen år, og kanskje lenger.
Faktisk går Tlaloc, som mytologisk skikkelse,
helt tilbake
til de tidligste kjente kulturene i det forhistoriske Mexico.
Og han er ikke alene.
De globale oversvømmelse regnguden sendte, la grunnlag
for fødselen til den mest spennende skikkelsen i meksikansk mytologi:
Quetzalcóatl.
Etter den store oversvømmelsen
gikk en fremmed fra øst i land i Mexico,
i en båt uten årer, som ble sagt å fraktes av slanger.
Han het Quetzalcóatl,
som betyr "den fjærkledde slangen".
Han og følgerne lærte lokalbefolkningen å dyrke avlinger og temme dyr.
Han ga dem lover
og underviste dem om arkitektur, astronomi og kunst.
De tilba ham som en gud.
Men etter å ha blitt brutalt kastet ut av tilhengerne til en meksikansk krigsgud,
seilte Quetzalcóatl mot øst, og lovet å komme tilbake en gang.
Legenden om Quetzalcóatl har blitt fortalt i mange generasjoner, selv i dag.
Vi har en beskrivelse av en person med tykt skjegg.
Han høres litt ut som en utlending fra andre siden av havet,
og han kommer med sivilisasjonens gaver.
Det jeg synes er så utrolig, er hvor ofte vi har hørt denne historien
fra kulturer som angivelig ikke hadde kontakt med oldtidens Mexico.
Settingen er alltid lik. Det har skjedd en katastrofe.
Verden er i mørke, med oversvømmelser og kaos overalt.
Samfunnet kollapser.
Og så, ut fra mørket, kommer det en skikkelse som har kunnskap
om hva som er nødvendig for å lage en sivilisasjon.
Og den skikkelsen lærer de motløse overlevende etter katastrofen
å starte en sivilisasjon igjen.
I antikkens greske mytologi er det titanen Prometeus,
som delte hemmeligheten bak ild med menneskene etter en oversvømmelse.
I de søramerikanske Andesfjellene
beskriver før-inkaene en kappekledt skikkelse med skjegg ved navn Viracocha,
som kom ut fra en stor innsjø…
…og lærte lokalbefolkningen å lage fantastiske murverk
som fortsatt finnes i dag.
Selv i Stillehavet forteller polynesiske legender om Maui,
som skapte øyene deres ved å dra dem opp fra havets bunn,
for så å lære øyboerne å jobbe med steinredskaper
og varmebehandle mat.
Arkeologer sier at disse siviliserende heltene
bare er påfunn i oldtidens forseggjorte diktning,
men jeg synes likhetene er vanskelige å ignorere.
Hva om fortellingene beskriver overlevende etter en avansert sivilisasjon
som gikk tapt i de store oversvømmelsene og brannene
som vi vet fant sted nær slutten av forrige istid?
Mytene i Mexico
og spesielt historien om Quetzalcóatl
er knyttet til et slikt apokalyptisk øyeblikk.
Og Marco tror det finnes tegn etter det
bare noen timer med bil sør for Mexico by,
i de eldgamle templene i Xochicalco.
Som Cholula ble byen opprinnelig bygget av en innfødt kultur
som vi vet lite om, i det sjuende århundre.
Her finner du restene etter to store pyramider.
En er viet til regnguden,
og den andre til Mexicos siviliserende helt, Quetzalcóatl.
Jeg har kommet hit for å lære mer om de såkalte mytiske skikkelsene.
For arkeologer er myter fantasifulle og fragmentariske.
De ignorerer dem fullstendig i forsøket på å rekonstruere fortiden.
Men her i Xochicalco ser noen forskere et forsøk
på å skape en nedtegning
om en av de viktigste mytene i oldtidens Mexico.
En nedtegning som bevarer en glemt episode i forhistorien.
Rundt hele Quetzalcóatls tempel
er det intrikate utskjæringer av guden
som en fjærkledd slange.
Han var tydelig viktig i år 700.
Men Marco tror at hieroglyfene som er hugget inn i steinen,
kan avsløre manglende detaljer fra opprinnelseshistorien hans.
Hva er så spesielt?
På nedre del av pyramiden
er det en representasjon av ankomsten til Quetzalcóatl,
som utfolder seg på tre sider…
-Ja. -…av pyramiden,
helt til vi kommer til den første betydningsfulle hieroglyfen, her.
Som du ser der, er det et brennende tempel.
Du ser røyk eller ild.
-Som om det brenner. -Akkurat.
Hva med slangen rundt det?
Hvordan tolker du dem?
Dette er halen til slangen.
-Ja. -Den går rundt det brennende tempelet.
Det ser nesten ut som en bølge som treffer
tempelet fra siden.
Du kan nesten se det som en representasjon av en øy.
Så vi har et brennende tempel
og bølger som skyller over det?
-Akkurat. -Ja.
Tolk bildet for meg, Marco.
Du har denne mektige sittende skikkelsen
som ser ut som han sitter på en slangeflåte,
som nesten er på vei bort fra det brennende tempelet.
Det du ser her, er katastrofen
som finner sted, som Quetzalcóatl overlevde.
Du får en anelse om at guden kom fra et land som ble ødelagt.
Og du har ankomsten til guden Quetzalcóatl i Mexico,
som grunnlegger av den mesoamerikanske sivilisasjon.
Det er en fortelling som går tilbake til en fjern fortid.
Marcos tolkning av tempelhieroglyfene som et bilde på en eldgammel apokalypse
går imot alle arkeologiske oppfatninger.
Men det betyr ikke nødvendigvis at han tar feil.
Den fjærkledde slangens tempel er rundt 1300 år gammelt,
og det er rett av arkeologer å si
at det ikke fantes en global katastrofe i den perioden
som kan ha inspirert Quetzalcóatl-myten.
Det er ikke poenget.
Tradisjonen er absolutt mye eldre enn tempelet.
Hvor mye eldre? Ingen vet det.
Men det er én periode i forhistorien som passer perfekt.
Geologer har bekreftet at det skjedde en eller annen form for apokalypse.
En periode med store katastrofer og oversvømmelser
som hadde like stor innvirkning her som nesten alle andre steder i verden,
en gang på slutten av forrige istid, for rundt 12 800 år siden.
Kan historien om Quetzalcóatls ankomst være så gammel?
Jeg tviler ikke på byggverkets alder.
Det du har her, er bare en fortelling av en historie som er mye eldre.
Kanskje det som mangler i arkeologien,
er en idéarkeologi.
Kanskje de konsentrerer seg for mye på datoene til et bestemt byggverk
og ikke tenker på ideene det uttrykker.
Ja.
Om vi kan se
forbi de kunstige horisontene arkeologien skaper,
begynner myten å gi mening,
ikke som en fortelling om oppdiktede hendelser,
men som en nedtegning om en tapt fortid.
Arkeologer avviser slike forslag,
men jeg synes det er umulig å ignorere
hvor utbredte fortellingene om siviliserende helter er.
Av og til er de om guder, av og til om mennesker,
som kommer i en kaotisk tid etter store katastrofer.
De underviser om jordbruk,
arkitektur, ingeniørkunst og astronomi for de overlevende.
I dem
tror jeg avtrykkene etter en tapt sivilisasjon kan finnes.
Hvor var denne tapte sivilisasjonen før katastrofen ødela den?
Det er mange muligheter som aldri har blitt vurdert tilstrekkelig.
For, som vi har sett, på høyden av den forrige istiden…
…så planeten veldig annerledes ut.
SUNDALAND - BENGALBUKTA - INDIAHAVET
Men flere spor venter på oss en kvartdel av veien rundt kloden.
Der, akkurat som i Cholula,
trodde man at flere titalls digre templer ble bygget
av et eldgammel kjempefolk,
på øyene som en gang ikke var øyer, i hjertet av Middelhavet.
Og det er dit reisen min fører meg nå,
til en gigantisk steingåte.
Til de mystiske megalittene på Malta.
Tekst: Heidi Rabbevåg